Lav et referat af nedenstående tekst:

Tekst:
Det er normalvis rejer, man kan finde i lastrummet på M/TR Avataq, men mandag eftermiddag viste det sig, at skibets besætning havde landet en noget anderledes fangst. Omkring klokken 17 gik Nordjyllands Politi om bord på skibet, der har ligget i Frederikshavn i seks uger. Folk fra Toldstyrelsen havde været om bord tidligere, hvor de havde fundet et kilo hash, og derfor tilkaldte de politiet. Nordjyllands Politi fandt yderligere 20 kilo hash om bord, som blev konfiskeret. Skibet med 22 besætningsmedlemmer har ligget i Frederikshavn Havn i seks uger i forbindelse med et ophold på Orskov Yard. Ingen anholdte Der var ikke nogen fra besætningen, der ville vedkende sig kendskab til hashen, og derfor er der heller ikke nogen anholdte i sagen. - Vi har inddraget spor og videomateriale fra skibet, og nu skal vi i gang med at efterforske sagen, så vi kan finde ud af, hvad der er foregået, fortæller Ole Buus, der er Vagtchef ved Nordjyllands Politi. Ifølge MarineTraffic.com forlod skibet kort før klokken 22 Frederikshavn Havn med kurs mod Tórshavn. Du kan se og læse mere om skibet Avataq på Royal Greenlands hjemmeside .

Referat:
Royal Greenlands store rejetrawler var på værft i Frederikshavn, da de fik besøg af politi og toldere.